ILINK ฉลุย! ผ่านคุณสมบัติโครงการสุวรรณภูมิเฟส 2
ILINK ฉลุย! ผ่านคุณสมบัติโครงการสุวรรณภูมิ เฟส 2 รอบใหม่
11 มี.ค. 2560

แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า กิจการร่วมค้า IRTI ซึ่งประกอบด้วย บริษัทอินเตอร์ลิ้งค์ คอมมิวนิเคชั่น จำกัด (มหาชน) หรือ ILINK, บริษัท เรืองณรงค์ จำกัด, บริษัท ที.อี.ซี.อินเตอร์เนชั่นแนล จำกัด และท่าอากาศยานอินชอน ได้ผ่านการพิจารณาคุณสมบัติงานจัดซื้อพร้อมติดตั้งระบบขนส่งผู้โดยสารอัตโนมัติ (Automated People Mover : APM) ของโครงการพัฒนาท่าอากาศยานสุวรรณภูมิ เฟส 2 ในรอบใหม่ ซึ่งมีราคากลางอยู่ที่ 2.89 พันล้านบาท จากที่มีผู้เข้าซื้อซองทั้งหมด 7 ราย โดยคาดว่าจะมีการประกาศผลการประมูลอย่างเป็นทางการภายในสัปดาห์หน้า ขณะที่ขั้นตอนต่อไปจะเป็นการตรวจสอบคุณสมบัติด้านเทคนิค และราคา
อนึ่ง การประมูลในครั้งนี้ถือเป็นครั้งที่ 2 เนื่องจากในการประมูลครั้งแรกเมื่อปลายเดือน ธ.ค.59 มีผู้ผ่านคุณสมบัติเพียงรายเดียว คือ บริษัทอิตาเลียนไทย ดีเวล๊อปเมนต์ จำกัด (มหาชน) หรือ ITD จากที่ยื่นมาทั้งหมด 3 ราย